text: [{"text_idx": "#000005", "text": "Ta\u00f0 hevur leingi ljo\u0301\u00f0a\u00f0, at Boys In A Band skulu sp\u00e6la a\u0301 Spot Festivalinum, men nu\u0301 er ta\u00f0 almannakunngj\u00f8rt a\u0301 heimasi\u0301\u00f0uni hja\u0301 festivalinum. Samstundis vo\u0301ru Eiv\u00f8r og Budam sett a\u0301 skra\u0301nna."}, {"text_idx": "#000006", "text": "Eiv\u00f8r, i\u00f0 var sto\u0301ra h\u00f8vu\u00f0snavni\u00f0 a\u0301 AME-F\u00f8royar hev\u00f0i eina framu\u0301rskarandi framf\u00f8rslu i\u0301 Nor\u00f0urlandahu\u0301sinum og sannf\u00f8rdi ti\u0301 umbo\u00f0i\u00f0 fyri Spot-festivalin um, at hon eigur at sleppa a\u0301 sto\u0301ra sy\u0301nisgluggatiltaki\u00f0 i\u0301 A\u030arhus, har hon eisini sp\u00e6ldi i\u0301 fyrra a\u0301ri\u00f0. Hinir ba\u0301\u00f0ir bo\u0301lkarnir Budam og Boys In A Band h\u00f8vdu somulei\u00f0is sera sannf\u00f8randi framf\u00f8rslur a\u0301 ti\u0301 minna AME-pallinum, i\u00f0 var i\u0301 Kagganum, hesar framf\u00f8rslur fullu somiki\u00f0 v\u00e6l i\u0301 smakkin hja\u0301 umbo\u00f0num fyri Spot Festivalin, at teir eisini vo\u0301ru bodnir vi\u00f0. Hetta er fyrstu fer\u00f0, at hesi b\u00e6\u00f0i n\u00f8vnini vera spotta\u00f0i. Frammanundan er greitt, at Lena Andersen luttekur a\u0301 Spot-festivalinum, sum partur av nor\u00f0urlendksum sangskrivara verksta\u00f0i. Lena lutto\u0301k eins og Eiv\u00f8r a\u0301 Spotfestivalinum i\u0301 2005."}, {"text_idx": "#000007", "text": "Spot-Festivalurin er i\u0301 sto\u0301ran mun ein i\u0301dna\u00f0arfestivalur, har eini 500 fo\u0301lk u\u0301r evropeiska to\u0301nleikai\u0301dna\u00f0inum luttaka. Men samstundis eru eisini no\u0301gvir vanligir a\u0301sko\u00f0arar. Festivalurin er hildin i\u0301 no\u0301gvum ymiskum h\u00f8lum i\u0301 ju\u0301tlendska h\u00f8vu\u00f0sta\u00f0num, vi\u00f0 no\u0301gvum ymiskum sl\u00f8gum at konsertum."}, {"text_idx": "#000010", "text": "Lena Andersen a\u0301 Spot Festivalinum"}, {"text_idx": "#000011", "text": "Lena Andersen ver\u00f0ur partur av verk\u00e6tlanini Nordic Cowriters. Hon skal i\u0301 vikuni a\u0301\u00f0renn Spot Festivalin at skriva ny\u0301ggjan to\u0301nleik saman vi\u00f0 \u00f8\u00f0rum sangskrivarum og framf\u00f8ra ny\u0301ggju l\u00f8gini a\u0301 sja\u0301lvum festivalinum"}, {"text_idx": "#000012", "text": "Spot festivalurin i\u0301 A\u030arhus er ein tann ty\u0301dningarmiklasti i\u0301dna\u00f0arfestivalurin i\u0301 Nor\u00f0urlondum. I\u0301 fj\u00f8r lutto\u0301ku fleiri f\u00f8roysk n\u00f8vn, nu\u0301 er greitt at aftur i\u0301 a\u0301r ver\u00f0a F\u00f8royar umbo\u00f0a\u00f0ar, Lena Anderssen er komin a\u0301 skra\u0301nna."}, {"text_idx": "#000013", "text": "Spot festivalurin hevur leingi givi\u00f0 singer/songwriter to\u0301nleikagreinini gott pla\u0301ss a\u0301 festivalinum. Teitur er eitt av n\u00f8vnunum, i\u00f0 festivalurin hevur hja\u0301lpt fram innan hesa grein."}]